kardosdrur/scandi-wiki huggingface dataset:
Robert Kakeeto

Robert Kakeeto (født 19. maj 1995) er en ugandisk fodboldspiller, der spiller som defensiv midtbane for MG & BK, hvortil han er udlejet fra AaB.

Klubkarriere 
Kakeeto flyttede fra Uganda til Danmark i 2013, hvor han gik på Nordjyllands Idrætshøjskole. I september 2015 skrev han under på en kontrakt med AaB med udløb i juni 2018.

Han fik sin debut for AaB's førstehold i Superligaen den 4. marts 2016, da han startede inde og spillede de første 61 minutter, inden han blev erstattet af Rasmus Jönsson i et 0-1-nederlag hjemme til Odense Boldklub. Det var samtidig den eneste kamp for Superligaholdet i 2015-16-sæsonen, hvor han hovedsageligt spillede kamp for Danmarksserieholdet og reserveholdet. Han spillede ej heller for Superligaholdet i 2016-17-sæsonen. 

I fraværet af både Rasmus Würtz og Kasper Risgård vendte Kakeeto dog tilbage til Superligaholdet i september 2017, da han blev skiftet ind i pausen i en 2-1-sejr hjemme over Silkeborg IF. Cheftræner Morten Wieghorst roste i den forbindelse Kakeeto for sin tålmodighed, hvor "[...] i en lang periode har været i overskudslageret i AaB", men hvor han bl.a. i sin første kamp i september fik ros, idet Wieghorst udtalte, at "[...] så må jeg give stor kredit til Robert, da han gik ind og spillede, som han gjorde i den kamp". I slutningen af oktober 2017 skrev Kakeeto under på en forlængelse af sin eksisterende konktrakt, således parterne nu havde papir på hinanden frem til 31. december 2020.

Den 31. august 2018 på sommertransfervinduets sidste dag blev Kakeeto udlejet til 2. divisionsklubben Jammerbugt FC. Aftalen gjaldt for andet halvår af 2018. Han fik sin debut for 2. divisionsholdet i førstkommende runde herefter den 5. september 2018, da han startede inde og spillede de første 81 minutter, inden han blev erstattet af Max Møller. Han spillede i løbet af det halve år i Jammerbugt FC 10 kampe i 2. division.

Den 13. august 2019 blev han udlejet til den finske klub HIFK Fotboll beliggende i Helsingfors og havde en varighed frem til slutningen af november 2019, hvor de finske turnering sluttede.

Efter endnu 1,5 år tilbage i AaB, blev han i sommeren 2021 udlejet fra AaB til Skive IK indtil sommeren 2022.

Landsholdskarriere 
Han fik debut for Ugandas fodboldlandshold den 2. juni 2017 i en venskabskamp mod .

Referencer

Eksterne henvisninger 
 

Fodboldspillere fra Uganda
Fodboldspillere fra AaB
Fodboldspillere fra Jammerbugt FC
Neuenkirchen (ved Greifswald)

Neuenkirchen er en administrationsby og kommune i det nordøstlige Tyskland, beliggende i Amt Landhagen i den nordvestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 

Neuenkirchen er beliggende omkring to kilometer nord for Greifswald, nord for floden Ryck ved Greifswalder Bodden.

Bundesstraße B 105 (tidligere B 96) går gennem kommunen. Nærmeste banegård er Greifswald ved jernbanen Angermünde-Stralsund.

I kommunen ligger ud over Neuenkirchen, landsbyerne:

 Kieshof-Ausbau
 Leist I
 Leist II
 Leist III
 Oldenhagen
 Wampen

Eksterne kilder og henvisninger 

 Kommunens websted
 Befolkningsstatistik

Byer i Mecklenburg-Vorpommern
Kommuner i Mecklenburg-Vorpommern
Amt Landhagen
Byer i Kreis Vorpommern-Greifswald
Lauritz Christian Hagen

Lauritz Christian Hagen (født 29. maj 1808 på Merløsegaard på Sjælland, død 1. juni 1880 i Kerteminde) var en dansk 
præst.

Liv og gerning 
Hagen blev student fra Borgerdydskolen i 1826, cand. theol. i 1833 og var derefter ansat som lærer ved det von Westenske Institut i København. I 1836 foretog han en studierejse til Lübeck. I 1837 blev han adjunkt i Sorø, i 1840 blev han præst i Mjolden i Vestslesvig, fra 1850 i Stepping-Frørup i Haderslev Østeramt. Fra 1853 var han medlem af bestyrelsen for Rødding Højskole. Efter hertugdømmernes afståelse til Preussen i 1864 nægtede han at aflægge ed til Vilhelm 1. af Tyskland, og han blev af denne grund afskediget i 1867. Han kom derefter tilbage til Kongeriget, og 1868—76 var han ansat som præst ved en valgmenighed i Kerteminde.

Udgivelser 
Han udgav Historiske Salmer og Rim i 1832, hvilken udkom i flere oplag, og fra 1834 H.A. Brorsons Troens rare Klenodie.

Noter

Litteratur 
  
  

Præster fra Danmark
Faglitterære forfattere fra Danmark
Salmedigtere fra Danmark
Dansksprogede forfattere fra Danmark
Danskere i 1800-tallet
Thomas Pink

Thomas Pink var en moderne britisk skjortemager, der blev grundlagt i London i 1984 af de tre irske brødre James, Peter og John Mullen. Virksomheden er i dag en del af LVMH-gruppen (Louis Vuitton Moet Hennessey). Der fandtes mere end 120 Thomas Pinkforretninger verden over i USA, Europa, Asien og Australien. Flagskbisbutikkerne lå i London, New York og Paris.

Historie 
Thomas Pink blev grundlagt af Mullenbrødrene, der var inspireret af Mr. Pink, der var en skrædder i 1700-tallet, som opfandt  'hunting pink', der blev brugt til højrøde jakker til jagtryttere.

Referencer

Eksterne henvisninger 
 

Beklædningsvirksomheder fra Storbritannien
Tøjmærker
Etableret i 1984
LVMH-selskaber
Virksomheder i London
Simon Newcomb

Simon Newcomb (født 12. marts 1835 i Wallace, Nova Scotia, død 11. juli 1909 i Washington) var en amerikansk astronom.

Newcomb ansattes i 1857 som kalkulator ved det amerikanske Nautical Almanac Office i Cambridge, nu i Washington, og var dets superintendent i årene 1877—97; mellem 1861—77 var Newcomb astronom ved Naval Observatory sammesteds og var i 1884 til 1893 tillige professor ved Johns Hopkins University i Baltimore. 

Newcomb var en af sin tids største astronomer. Han har leveret banebrydende arbejder for planeterne Merkur 1892 og 1895, Venus 1890 og 1895, Jorden 1895 og 1897, Mars 1898, Uranus 1873 og 1899, Neptun 1867 og 1899. Han har studeret månens bevægelse (1876, 1878, 1894 og 1902), leveret fundamentalkatalog for de klareste fiksstjerner (1870, 1872, 1882 og 1898) og udarbejdet Mathematical Course såvel for den lavere som højere undervisning.  

For sine fundamentale arbejder fik Newcomb 1874 Royal Astronomical Societys guldmedalje, 1878 Huygensmedaljen fra Holland (uddeles kun hvert 20. år til astronomer), 1890 Copleymedaljen fra Royal Society, 1897 Schubertmedaljen fra Wien og 1898 Brucemedaljen fra Astronomical Society of the Pacific.  Han blev 1875 medlem af Kungliga Vetenskapsakademien, 1877 af Vetenskapssocieteten i Uppsala og 1881 af Fysiografiska Sällskapet i Lund.

Hans Popular Astronomy (London 1877, 1910) er oversat på tysk (7. udgave 1922) og delvis på norsk ved Tromholt. En forkortet udgave har man i Astronomy for everybody (1906), hvis 3. tyske udgave udkom 1920, og 3. svenske udgave ved Bergstrand 1922. Af Newcombs øvrige publikationer nævnes The elements of the four inner planets and the fundamental constants of astronomy (1895), The stars, a study of the universe (1902), A compendium of spherical Astronomy (1906). Sine mere populære tidsskriftartikler har han samlet i Side-lights on astronomy (1906); sin autobiografi har han givet i Reminiscences of an astronomer (1903). Hans publikationer er i alt 376. Ved siden af sine astronomiske arbejder — foruden de nævnte findes talrige i fagtidsskrifter — har han publiceret matematiske afhandlinger og var redaktør af American Mathematical Journal; han har også publiceret enkelte statsøkonomiske arbejder som: ABC of Finance (1877) og Political Economy (1886). I Astronomical Papers, I—IX (Washington 1882—1912) publicerede Newcomb sine for The use of the American Ephemeris and Nautical Almanac udførte teoretiske arbejder inden for perturbationsteorien, sine planettabeller foruden enkelte af hans elever under Newcombs vejledning i samme øjemed i gang satte studier.

Kilder 
 

 

Astronomer fra USA
Professorer fra USA
Ansatte ved Johns Hopkins University
Medlemmer af Kungliga Vetenskapsakademien
Medlemmer af Kungliga Vetenskaps-Societeten i Uppsala
Medlemmer af Kungliga Fysiografiska Sällskapet i Lund
Modtagere af Copleymedaljen
Modtagere af Royal Astronomical Societys Guldmedalje
Modtagere af Brucemedaljen
Faglitterære forfattere fra USA
Engelsksprogede forfattere
Amerikanere i 1800-tallet
Amerikanere i 1900-tallet
Michael Denner

Michael Dennis Denner er en dansk heavy metal-guitarist, som især er kendt for sine år i Mercyful Fate og King Diamond. Han har siden 2014  været aktiv i heavy metal-bandet Denner/Shermann, hvor han spiller sammen med Hank Shermann, ligeledes tidligere medlem af Mercufyl Fate, og er samtidig indehaver af pladebutikken Beat Bop i København.

Karriere 
Michael Denner medvirkede første gang på en udgivelse, da punk-bandet Brats i 1980 udgav deres debutplade 1980. Brats udvikledes i 1981 til Mercyful Fate, som skulle blive et af de største danske heavy metal-bands. Da Mercyful Fate blev opløst i 1985 - for senere at blive gendannet i 1992 - indgik Denner i bandet King Diamond, men udtrådte i 1987.
Han har siden medvirket i bands som Force of Evil og Denner's Trickbag, men også som gæstemusiker på udgivelser af bl.a. Saturnus, Artillery og Volbeat.

Inspiration 
Denner er stor fan af Led Zeppelin og Judas Priest, og nævner selv bl.a. Jimi Hendrix, Ritchie Blackmore, Michael Schenker, Django Reinhardt og Jørgen Ingmann som inspirationskilder.

Diskografi

Med Mercyful Fate 
 Melissa (1983)
 Don't Break the Oath (1984)
 The Beginning (1987)
 Return of the Vampire (1992)
 In the Shadows (1993)
 Time (1994)
 Into the Unknown (1996)
 Dead Again (1998)
 9 (1999)

Med King Diamond 
 Fatal Portrait (1986)
 Abigail (1987)

Med Force of Evil 
 Force of Evil (2003)
 Black Empire (2005)

Med Denner/Shermann 
 Satan's Tomb (2015)
 Master of Evil (2016)

Referencer

Eksterne henvisninger 

Personer fra København
Heavy metal-musikere fra Danmark
Mercyful Fate
Èn Over/Èn Under

Én Over/ Én Under er et dansk vokalensemble som blev dannet i 1984 med sangerne Gitte Naur, Iben Plesner, Ole Rasmus Møller og pianisten Ivar Lind Greiner som den oprindelige besætning.
Ensemblet lavede som de første i Danmark, akustiske rockcabaretter. Forestillingerne blev spillet på Cafe Liva, Svalegangen, Århus Teater, Kafcafeen, Skagens Fiskerestaurant m.fl.
Ensemblet har medvirket i en lang række underholdningsudsendelser på DR1 og TV2. DR -radio har optaget og udsendt 5 af deres produktioner.

Til dato har Én Over/ Én Under produceret : 
 "Noget af John Lennon" , 
 "Der er li´et par ting ...." ( af Erik Thygesen) , 
 "Knud, Krig og Kærlighed" (af Sebastian), 
 "Med Livet i hænderne" (af Erik Thygesen) ,
 "PS" (af Paul Simon) 
 "Lidt til og meget mer`" (af CV Jørgensen) 
 " Nielsen " (af Peter AG og Elisabeth) 
 Koncerten "En aften med Én Over/ Én Under"

Trioen har siden 2012 bestået af Gitte Naur, Peter Smith og stifteren Ole Rasmus Møller

Ensemblet har udgivet 3 albums : "Der er lige et par ting" (85) "Med Livet i Hænderne" (95) & "Én Over/Én Under" (2015)
Desuden medvirker de på Sebastians 2 musical-albums : Ronja Røverdatter & Hodja fra Pjort.

Eksterne kilder og henvisninger 
 Grubbens websted

Musikgrupper fra Danmark
James Comey

James Brien Comey jr. (født 14. december 1960 i Yonkers i New York) er en amerikansk advokat og september 2013 - maj 2017 direktør for det amerikanske forbundspoliti, Federal Bureau of Investigation (FBI).

I september 2013 blev Comey udnævnt til direktør for FBI af præsident Barack Obama og  i maj 2017 afsat af Donald Trump.

Liv og virke

Baggrund 
James Brien Comey jr. blev født i Yonkers, men voksede op i Allendale i New Jersey. Hans forældre, der stammede fra Irland, var Joan og J. Brien Comey. Hans far arbejdede med lejligheder og hans mor var datarådgiver. Han studerede ved College of William and Mary med kandidateksamen 1982 i kemi og religion. Hans afslutningsarbejde analyserede den liberale teolog Reinhold Niebuhr og den konservative televangelist Jerry Falwell. Han lagde vægt på deres tro på offentlig engagement. Han tog doktorgrad i retslære ved University of Chicago i 1985.

Karriere 
Efter studierne var han notar ved en føderal distriksdomstol i New York. Derefter var han ansat i advokatfirmaet Gibson, Dunn & Crutcher i New York og blev senere assistent for den føderale anklagemyndighed for New Yorks sydlige distrikt (1987–93). Han hjalp med anklagen mod mafiafamilien Gambino.

1996-2001 var Comey administrerende assistent for den føderale anklagemyndighed for delstaten Virginias østlige distrikt. I 1996 blev han stedfortrædende specialadvokat for senator Whitewater-komitéen. Han var også chefsanklager vedrørende Khobar Towers-bombningen i 1996 i Saudiarabien. Samtidig var han tilforordnet professor i retslære ved University of Richmond.

Han var føderal anklager for New Yorks sydlige distrikt fra januar 2002..

Han blev udnævnt til vicejustitsminister den 11. december 2003. Blandt hans første opgaver i embedet var at overtage ledelsen af udredningen om præsident Bill Clintons kontroversielle benådning af Marc Rich..

I august 2005 blev Comey chefjurist og viceadministrerende direktør for Lockheed Martin. I 2010 blev han chefsjurist ved Bridgewater Associates i Westport i Connecticut. I begyndelsen af 2013 forlod han Bridgewater for at blive forsker i National Security Law ved Columbia Law School i New York City.
 
I september 2013 blev Comey udnævnt til chef for FBI af præsident Barack Obama.

Fyring 
D. 9. maj 2017 fyrede præsident Donald Trump James Comey med den begrundels, at han "ikke er i stand til at lede FBI effektivt". Fyringen var bemærkelsesværdig, da James Comey stod i spidsen for en undersøgelse af Donald Trumps påståede forbindelser til Rusland og russisk involvering i præsidentvalget.  Fyringen skete samme aften som CNN fortalte, at en jury havde udstedt stævninger i forbindelse med undersøgelsen af Trump-kampagnens kontakt med russiske embedsmænd. Man undersøgte også lækager fra personer i FBI til Trumps valgkamp.

Referencer

Eksterne henvisninger 

 Ackerman, Spencer. "James Comey remained at Justice Department as monitoring went on." The Guardian. 27 juni 2013.
 Statement for the Record (Statement of James Comey) (pdf)

Politikere fra USA
Advokater fra USA
FBI
Personer fra New York City
Sophia Handler

Sophia Handler (født 1993) er en dansk digter, uddannet fra Skrivekunstakademiet i Hordaland i 2016. Hun debuterede med digtsamlingen Feberfrihed, der udkom på forlaget Gyldendal i 2017. Desuden har hun siden 2013 bidraget til flere tidsskrifter og antologier bl.a. litteraturtidsskriftet Hvedekorn.

Udgivelser 
 Feberfrihed. Digte. Gyldendal (2017)
 ISNING / ICING  (2014)

Referencer 

Digtere fra Danmark
SK Slavia Prag (kvinder)

SK Slavia Praha Ženy er en tjekkisk fodboldklub for kvinder, baseret i Prag. Holdet repræsenterer SK Slavia Prag. Holdet deltager i den tjekkiske 1. liga.

Truppen 
Pr. september 2019

Deltagelse i Europa 
Alle resultater (hjemme og ude) viser Slavias mål først.

Referencer 

Kvindefodboldklubber i Tjekkiet
Sport i Prag
Tjekkiske 1. liga (kvinder)

Den Tjekkiske 1. liga (kvinder) er den øverste fodboldliga for kvinder i Tjekkiet.

Ligaen domineres af holdene fra Prag, Sparta Prag, der vandt sin 20. titel i 2019 og Slavia Prag.

Vinderen af ligaen kvalificerer sig til at deltage i UEFA Women's Champions League.

Mestre 
Listen over mesterskaber domineres af Sparta Prag:

Regioner 
Følgende tabel lister vinderne af tjekkiske kvinders fodbold efter region.

Referencer 

Fodboldligaer
1. liga (kvinder)
Kværn Kirke

Kværn Kirke er en kirke i Store Kværn i Ny Herred i det nordøstlige Angel (Sydslesvig), der er bygget omkring år 1200. Kirken i Kværn ligger på en bakke, der rager 58 meter over havet. Kirken er dermed er den højest beliggende kirke i Angel. Den er viet til Sankt Nikolaus, der regnes som de søfarendes skytshelgen. 

Kirken er opført efter forbillede fra kirkerne i Sørup og Munkbrarup i romansk stil omkring år 1200 af tilhugne kvadersten i fundamentet. Murene er dels af rå kampesten, dels af mursten. Tårnet, der er i 1600-tallet tilbygget, ses langt og tjente tidligere som sømærke. Orglet er fra 1748. Altertavlen viser Jesus, omgivet af de fire evangelister og tolv apostler.

Menigheden hører i dag til Slesvig-Flensborg kirkekreds i den nordtyske evangelisk-lutherske landskirke. Før den dansk-tyske krig 1864 blev der holdt prædiken skiftevis på dansk og på tysk.

Eksterne henvisninger 
 Om Kværn Kirke 

Kirker i Slesvig-Holsten
Angel
Pinninghøj

Pinninghøj (på tysk Großsteingrab Philippstal) var en langdysse beliggende cirka 300 meter øst fra Filipsdal (Pinningsand) på vej til Gingtoft i Stenbjergkirke kommune i det østlige Angel (Sydslesvig). Pinninghøj var Angels største kæmpegrav. Den blev allerede i 1811 fredet, men er nu næsten ødelagt. Dyssen med tre kamre var 140 skridt (cirka 105 m) lang og 60 skridt (cirka 45 m) bred. En stenrække delte dyssen i to dele. Dyssen fra tragtbægerkulturen var orienteret nord-syd.

Referencer 

Stenalderstensætninger i Sydslesvig
Angel
Filipsdal

Filipsdal (dansk) eller Philipsthal (tysk) er en større gård i det nordlige Tyskland, beliggende mellem Rojkær og Frederiksdal (Kastrup) i Stenbjergkirke kommune i det nordøstlige Angel i Sydslesvig. På dansk findes også formen Philipsdal. Området hed tidligere Pinninksand eller Pinningsand. 
  
Gården blev oprettet i 1712 af hertug Ernst Filip af to tidligere gårde i Pinningsand. Gården hørte ligesom nabogården Frederiksdal under Nybøl gods. I 1900-tallet blev gården suppleret med nye bygninger, såsom hele bygningskomplekset blev til et trefløjet gård. De fleste af slotgravene blev fyldt op med jord. Gården fungerer i dag som landbrugsgård. Filipsdal er kendt for en dansk folkesagn om en tyran, der mishandlede de lokale kristne i området.

Cirka 300 meter øst for gården fandtes langdyssen Pinninghøj.

Eksterne henvisninger 

Stenbjergkirke
Angel
Herregårde i Slesvig-Holsten
Monero

Monero er en form for digital valuta, lige som Bitcoin. I modsætning til Bitcoin er Monero udviklet med fokus på anonymitet og sikkerhed. Blandt andet derfor er Monero blevet populært alternativ til Bitcoin på det mørke internet.

Monero er blandt de 10 største varianter af digital valuta.

Kilder

Eksterne links 

Monero open source kode på github
Monero teknisk forum på StackExchange

Penge
It-udviklingsprojekter
Internetteknologi
Frederiksdal (Sydslesvig)

Frederiksdal, Kastrup (dansk) eller Friedrichstal (tysk) er navnet på en lille landsby og gård i det nordlige Tyskland, beliggende i nærheden af Kværn og Stenbjergkirke i det østlige Angel (Sydslesvig).

I 1618 erhvervede hertug Hans den Yngre, som var søn af kong Christian 3., store landområder ved Flensborg Fjord i det østlige Angel, for at danne en konkurrencehavn mod Flensborg. Til dette formål lod han Nykirke by bygge. I området fandtes dengang også en lille gård og landsby med navn Kastrup. Kastrup var en lille mejerigård til Nybøl gods. I 1628 byggede hertug Filip af Lyksborg på stedet en gård med brede voldgrave og vindebro, som han opkaldte efter sin kone Sophie Hedwig Sophiegård. Men i 1750 lod hertug Frederik af Lyksborg bygningerne nedrive og byggede i stedet på samme sted et jagtslot, som han kaldte Frederiksdal. I 1900-tallet blev Frederiksdal Jagtslot flere gange ombygget og udvidet. Frem til 1850 fandtes der også en vandmølle. Jagtslottet fungerer i dag som cafe og restaurant. Kælderhvælvingerne fra den ældste bygning samt dele af slotsgravene er endnu bevaret.

I nærheden ligger landsbyerne Kalleby og Nykirke, herregården Filipsdal (Pinningsand) og den tidligere langdysse Pinninghøj.

Eksterne henvisninger 
 Frederiksdal Jagtslot 

Angel
Stenbjergkirke
Herregårde i Slesvig-Holsten
Skånske Blomsterhøns

Den Skånske Blomsterhøne, er en af de største landhønseracer, hjemmehørende i de gamle danske landsdele i det sydlige Sverige. Den er som mange andre landhønseracer kendetegnet ved at have været en brugshøne som langt hen ad vejen, har skullet passe sig selv. Dvs. at den er ikke særligt forædlet, og har derfor mange naturlige egenskaber i sig endnu, imodsætning til mange af de højt forædlede racer, hvor man i en stræben efter en eller nogle få egenskaber, er gået på kompromis med en række af de naturlige egenskaber. Dette betyder at landhøne ofte har et godt helbred, den er god til at finde føde selv, den er en god ruger og kyllingefører, og så er de ofte påpasselige over for faretegn og kan være flyvske.

Karakteristika 
Den Skånske Blomsterhøne er kendetegnet ved dens spraglede ydre, og den findes i et væld af farver, men som værende en landrace, avler den ikke farverent, men afkom kan forventes i en broget mangfoldighed. 

Årligt forventes ca. 155 hvide til cremefarvede æg, i en størrelse af ca. 55 til 65 g.

Hanevægt: 2,5-3,7 kg.

Hønevægt: 2-2,5 kg. 

Det er således en god allround høne, uden et prangende produktionsudbytte, men den kræver tilgengæld heller ikke et så stort input, og den har sjældent brug for dyrlæge.

Obs.: Landhøns er kendetegnet ved store individuelle forskelle.

Historie 
Den Skånske Blomsterhøne har eksisteret i århunderede, men blev i det 20'ende århunderede truet på eksistensgrundlaget af de højtforædlede specialracer og af industriens hybrider. Men i 1970'erne blev den reddet fra total udryddelse. I dag findes der flere hundrede avlere af racen. I Sverige har arten fået Genbanksstatus af Jordbruksverket. Genbanken drives under organisationen Svenska Lanthönsklubben.

Høns
Arneberg Station

Arneberg Station (Arneberg stasjon) er en tidligere jernbanestation på Solørbanen, der ligger ved området Arneberg i Åsnes kommune i Norge.

Stationen blev oprettet som holdeplads, da banen mellem Kongsvinger og Flisa åbnede 3. november 1893. Den blev opgraderet til station 15. november 1916 og var bemandet som sådan indtil 1. august 1970. Persontrafikken på banen blev indstillet 29. august 1994.

Stationsbygningen, der var opført efter tegninger af Paul Due, blev revet ned 11. juli 1992. Ilgodshuset overlevede imidlertid, da det blev flyttet og genopført ved Lunderbye Nor i Kongsvinger, hvor der nu er kulturpark. I Arneberg er kun et af stationens tre spor farbart, mens de to andre er overgroede (status 2011).

Litteratur

Eksterne henvisninger 

 Norske jernbanestasjoner om Arneberg Station 

Stationer på Solørbanen
Jernbanestationer i Norge uden persontrafik
Etableret i 1893
Brandval Station

Brandval Station (Brandval stasjon) er en tidligere jernbanestation på Solørbanen, der ligger i sognet Brandval i Kongsvinger kommune i Norge.

Stationen blev oprettet 22. januar 1912. Omkring 1960 blev den nedgraderet til holdeplads og 28. maj 1967 til ubemandet trinbræt. Persontrafikken på banen blev indstillet 29. august 1994.

Litteratur

Eksterne henvisninger 

Stationer på Solørbanen
Jernbanestationer i Norge uden persontrafik
Etableret i 1912
Braskereidfoss Station

Braskereidfoss Station (Braskereidfoss stasjon) er en tidligere jernbanestation på Solørbanen, der ligger ved byområdet Braskereidfoss i Våler kommune i Norge. Den er forsynet med en stationsbygning i træ, der er opført efter tegninger af Harald Kaas.

Stationen åbnede 4. december 1910. Oprindelig hed den Braskerudfoss, men stavemåden blev ændret til Braskereidfoss 1. september 1922. Persontrafikken på banen blev indstillet 29. august 1994. Stationen blev imidlertid genåbnet til brug for godstrafik i 1995 og er fortsat bemandet for ekspedition af de cirka fire daglige tømmertog, der kører fra skovbrugene i Østerdalen til bearbejdningsstederne i Sverige og Sarpsborg. Den tidligere station har status som tømmerterminal og har sporforbindelse til en spånpladefabrik.

Litteratur

Eksterne henvisninger 

 Glomdalen.no – Går på skinner Artikel om stationen. (Udgivet 3. oktober 2006)

Noter 

Stationer på Solørbanen
Jernbanestationer i Norge uden persontrafik
Etableret i 1910
Wackerow

Wackerow er en by og kommune i det nordøstlige Tyskland, beliggende i Amt Landhagen i den nordvestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Wackerow er beliggende nord for floden Ryck omkring ti kilometer nord for Greifswald. Bundesstraße B 105 går gennem kommunen, ligesom jernbanelinjen Angermünde–Stralsund. I området ligger to fredede naturschutzgebiete Steffenshagener Heide og Kieshofer Moor.

I kommunen ligger ud over Wackerow, landsbyerne:

Eksterne kilder og henvisninger 

 Byens side  på amtets websted
 Befolkningsstatistik

Byer i Mecklenburg-Vorpommern
Kommuner i Mecklenburg-Vorpommern
Amt Landhagen
Byer i Kreis Vorpommern-Greifswald